《有司欲取寺松供朝用感赋》
宋代·释维琳

大夫去作栋梁材，无复清阴覆绿苔。
今夜月明风露冷，误他千里鹤飞来。

作者简介：释维琳（？～一一一九），号无畏禅师，俗姓沈，武康（今浙江德清西）人。住湖州铜山院（《东堂集》卷九《湖州铜山无畏庵记》）。神宗熙宁中，苏轼通判杭州时请住径山。徽宗建中靖国初住隆教院（《永乐大典》卷二二八二引《馀英志》）。宣和元年，崇右道教，诏僧为德士，维琳不受命，聚徒说偈而逝。事见《吴兴诗存》二集卷一四。今录诗三首。